b'\n_START_ARTICLE_\nAndrei Gaponov-Grehov\n_START_SECTION_\nBiografie\n_START_PARAGRAPH_\nAndrei Victorovici s-a n\xc4\x83scut la Moscova, iar p\xc4\x83rin\xc8\x9bii lui: Maria Tihonovna Grehova \xc8\x99i Victor Ivanovici Gaponov \xc8\x99i-au f\xc4\x83cut cuno\xc8\x99tin\xc8\x9b\xc4\x83 \xc3\xaen anii de studen\xc8\x9bie la Universitatea din Moscova. Andrei a primit nume de familie dublu la na\xc8\x99tere. La \xc3\xaenceputul anilor 30 p\xc4\x83rin\xc8\x9bii lui s-au mutat cu traiul la Nijnii Novgorod, unde s-au preocupat de radiofizic\xc4\x83. Prin st\xc4\x83ruin\xc8\x9bele Mariei Tihonovna \xc3\xaen anii r\xc4\x83zboiului a fost recreat institutul de cercet\xc4\x83ri universitar \xc3\xaen domeniul radiofizicii. La \xc3\xaenceputul anilor 50 ea a \xc3\xaentemeiat Institutul de cercet\xc4\x83ri radiofizice (NIRFI). Andrei a mers pe urmele p\xc4\x83rin\xc8\x9bilor: dup\xc4\x83 absolvirea \xc8\x99colii s-a \xc3\xaenscris la Institutul industrial din Gorkii. Dup\xc4\x83 anul doi de studii s-a transferat la facultatea de radiofizic\xc4\x83 a Universit\xc4\x83\xc8\x9bii din Gorkii, pe care l-a absolvit \xc3\xaen anul 1949. \xc3\x8en acela\xc8\x99i an s-a \xc3\xaenscris la doctorat la academicianul A.A. Andronov, care i-a propus ca tem\xc4\x83 de doctorat un subiect din teoria general\xc4\x83 a sistemelor electromecanice._NEWLINE_Dup\xc4\x83 6 ani de cercet\xc4\x83ri Andrei a prezentat lucrarea de doctorat, pe care a sus\xc8\x9binut-o la Instututul Politehnic din Leningrad. \xc3\x8ens\xc4\x83 pentru importan\xc8\x9ba temei i s-au acordat ambele grade: de \xd1\x81andidat \xc8\x99i de doctor. Dup\xc4\x83 sus\xc8\x9binerea tezei, a lucrat la Institutul Politehnic din Leningrad, iar dup\xc4\x83 sus\xc8\x9binerea tezei de doctor a \xc3\xaenceput s\xc4\x83 lucreze la Institutul de Stat de m\xc4\x83sur\xc4\x83ri fizico - tehnice, p\xc4\x83str\xc3\xa2ndu-\xc8\x99i, concomitent, \xc8\x99i titlul de profesor al Institutului Politehnic din Leningrad.\n_START_SECTION_\nActivitate \xc8\x99tiin\xc8\x9bific\xc4\x83\n_START_PARAGRAPH_\nSe refer\xc4\x83 la studiul proceselor neliniare ondulatorii, la generarea \xc8\x99i amplificarea undelor puternce radio de frecven\xc8\x9b\xc4\x83 \xc3\xaenalt\xc4\x83, cu lungimea de und\xc4\x83 \xc3\xaen domeniul milimetric sau submilimetric. \xc3\x8empreun\xc4\x83 cu colaboratorii s\xc4\x83i a descoperit undele de \xc8\x99oc elctromagnetice. Omul de \xc8\x99tiin\xc8\x9b\xc4\x83 Grehov a elaborat teoria radia\xc8\x9biei induse electromagnetice \xc3\xaen sisteme neliniare, precum \xc8\x99i \xc3\xaen problema gener\xc4\x83rii \xc8\x99i amplific\xc4\x83rii undelor electromagnetice de c\xc4\x83tre fluxuri de oscilatoare niisocrone excitate. Aceste lucr\xc4\x83ri au contribuit la crearea reactoarelor nucleare, precum \xc8\x99i la elaborarea sistemelor de urm\xc4\x83rire a obiectelor cosmice._NEWLINE_\xc3\x8encep\xc4\x83nd din anul 1976 conduce Instuitutul de fizic\xc4\x83 aplicat\xc4\x83 al Academiei de \xc8\x99tiin\xc8\x9be din Rusia, pe care l-a condus p\xc3\xa2n\xc4\x83 \xc3\xaen anul 2003. Din 2003 este conduc\xc4\x83tor \xc8\x99tiin\xc8\x9bific al acestui institut\n_START_SECTION_\nActivitate politic\xc4\x83\n_START_PARAGRAPH_\n\xc3\x8en anii 1989-1991 a fost deputat al Sovietului Suprem al URSS. A sus\xc8\x9binut mi\xc8\x99acrea regional\xc4\x83 condus\xc4\x83 de Andrei Saharov.'